KOMMISSIONENS FORORDNING (EF) Nr. 2251/96 af 25. november 1996 om ændring af og undtagelse fra en del af forordning (EF) nr. 3338/93 med henblik på betaling af udligningstilskuddet til producenterne af visse citrusfrugter og citroner

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3119/93 af 8. november 1993 om særlige foranstaltninger til fremme af forarbejdning af visse citrusfrugter (1), særlig artikel 10,

under henvisning til Rådets forordning (EF) nr. 1543/95 af 29. juni 1995 om undtagelse for produktionsåret 1995/96 fra forordning (EF) nr. 3119/93 om særlige foranstaltninger til fremme af forarbejdning af visse citrusfrugter (2), ændret ved forordning (EF) nr. 2087/96 (3), for så vidt angår anvendelsesperioden, særlig artikel 4,

under henvisning til Rådets forordning (EØF) nr. 1035/77 af 17. maj 1977 om fastsættelse af særlige foranstaltninger til fremme af afsætning af produkter forarbejdet på basis af citroner (4), senest ændret ved forordning (EØF) nr. 1199/90 (5), særlig artikel 3,

under henvisning til Rådets forordning (EF) nr. 2086/96 af 28. oktober 1996 om undtagelse for produktionsåret 1996/97 fra forordning (EØF) nr. 1035/77 om fastsættelse af særlige foranstaltninger til fremme af afsætning af produkter forarbejdet på basis af citroner (6), særlig artikel 4, og

ud fra følgende betragtninger:

I Kommissionens forordning (EF) nr. 3338/93 (7), senest ændret ved forordning (EF) nr. 2615/95 (8), er der fastsat gennemførelsesbestemmelser til forordning (EØF) nr. 1035/77 og (EF) nr. 3119/93 for betaling af udligningstilskuddet til forarbejdningsvirksomheden;

såvel forordning (EF) nr. 1543/93 som forordning (EF) nr. 2086/96 bemyndiger medlemsstaterne til for produktionsåret 1996/97 at udbetale udligningstilskuddet direkte til producenterne for de mængder under kontrakt, som disse leverer til forarbejdning; der bør drages alle nødvendige konklusioner heraf med hensyn til gennemførelsesbestemmelserne til ovennævnte forordninger;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 3338/93 foretages følgende ændringer:

1) I artikel 1 indsættes som andet afsnit:

»Første afsnit gælder også for gennemførelsesbestemmelserne for de bestemmelser, der er fastsat i Rådets forordning (EF) nr. 1543/95 (*) og (EF) nr. 2086/96 (**) for produktionsåret 1996/97.

(*) EFT nr. L 148 af 30. 6. 1995, s. 30.

(**) EFT nr. L 282 af 1. 11. 1996, s. 1.«

2) I artikel 3 indsættes som stk. 3:

»3. Forarbejdningsvirksomheden skal overholde stk. 1 selv ved anvendelse af forordning (EF) nr. 1543/95 og (EF) nr. 2086/96.«

3) I artikel 4 indsættes som stk. 3:

»3. Forarbejdningsvirksomheden skal overholde stk. 1 selv ved anvendelse af forordning (EF) nr. 1543/95 og (EF) nr. 2086/96.«

4) I artikel 5, stk. 2, indsættes som litra f):

»f) udtrykkelig henvisning til bestemmelserne i forordning (EF) nr. 1543/95 og (EF) nr. 2086/96 ved anvendelse af disse forordninger. Den i litra e) omhandlede pris, der skal betales, nedsættes derpå med det udligningstilskud, som producenten skal modtage fra medlemsstaten.«

5) I artikel 8, stk. 1, indsættes som andet afsnit:

»Ved anvendelse af forordning (EF) nr. 1543/95 og (EF) nr. 2086/96 stiller forarbejdningsvirksomheden undtagen i tilfælde af forpligtelse til levering samtidigt over for ovennævnte myndigheder en sikkerhed til et beløb svarende til den i artikel 5, stk. 2, litra f), omhandlede pris, der skal betales, forhøjet med 10 %, for at sikre betalingen af denne pris. Sikkerhedsbeløbet tilpasses efter bestemmelserne i eventuelle tillægsaftaler.«

6) I artikel 11, stk. 1, indsættes som andet og tredje afsnit:

»Ved anvendelse af forordning (EF) nr. 1543/95 og (EF) nr. 2086/96 indgiver producenten ansøgningerne om udligningstilskud til det kompetente organ i den medlemsstat, på hvis område produktionen finder sted fra den tredivte dag efter de datoer, der er fastsat i foregående afsnits litra a), b), c) og d).

Ved anvendelsen af andet afsnit ændres ordene »mængder, der er forarbejdet, og forarbejdningen«, der er anført i første afsnits litra a), b), c) og d), til »mængder, der er leveret, og leveringen«.«

7) I artikel 12 indsættes som stk. 3:

»3. Ved anvendelse af forordning (EF) nr. 1543/95 og (EF) nr. 2086/96:

a) skal ansøgningen om udligningstilskud bl.a. indeholde oplysning om producentens navn og adresse og om mængder pr. produkt, der er leveret ifølge kontrakter eller eventuelle tillægsaftaler

b) ledsages ansøgningen om udligningstilskud uanset stk. 2 af følgende:

- i tilfælde af forpligtelse til levering producentens erklæring om, at forarbejdningsvirksomheden ved en overførsel har betalt ham en pris, der mindst er lig med den i artikel 5, stk. 2, litra f), omhandlede pris, eller har krediteret ham en sådan pris

- den i artikel 10 omhandlede attest

- en kopi af bank- eller postbeviset for betalingen af den i artikel 5, stk. 2, litra f), fastsatte pris.

Kan producenten ikke vedlægge sin ansøgning ovennævnte bevis, vedlægger han den en erklæring om, at forarbejdningsvirksomheden ikke har betalt ham, samt henvisningerne til de indgåede kontrakter, som ansøgningen vedrører. I så tilfælde kontrollerer myndighederne erklæringens oplysninger og drager de nødvendige konklusioner heraf, for så vidt angår producentens sikkerhedsbeløb og betaling, efter forordning (EØF) nr. 2220/85.«

8) I artikel 16 indsættes som stk. 8:

»8. Nærværende artikel og især stk. 5 gælder fortsat med de fornødne ændringer for produktionsåret 1996/97, når udligningstilskuddet betales direkte til producenten.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 279 af 12. 11. 1993, s. 17.

(2) EFT nr. L 148 af 30. 6. 1995, s. 30.

(3) EFT nr. L 282 af 1. 11. 1996, s. 3.

(4) EFT nr. L 125 af 19. 5. 1977, s. 3.

(5) EFT nr. L 119 af 11. 5. 1990, s. 61.

(6) EFT nr. L 282 af 1. 11. 1996, s. 1.

(7) EFT nr. L 299 af 4. 12. 1993, s. 26.

(8) EFT nr. L 268 af 10. 11. 1995, s. 9.